سنندج
سنندج یا دا سینان‌دئژ، و یا سینان‌داش (سوران کوردجه‌سی: سنه، سنه‌دژ، فارسجا: سنندج) — ایران شهرلرین‌دن بیری و کوردوستان اوستانی‌نین مرکزی‌دیر. بو شهرین جمعیتی ۱۳۸۵–جی هیجری شمسی ایلینده ۳۷۳٬۹۸۷ نفر ایمیش کی بو باخیمدان اؤلکه‌نین ۲۲–جی شهری سایاگلیرمیش. سنندج زاگروس داغلیق بؤلگه‌سینده یئرلشیر و ۱۵۰۰ متیر دنیز سطحیندن یوکسکدیر و سویوق و یاری‌قوراق ایقلیمه مالیکدیر. بو شهر غربدن آبیدر داغی، شومالدان شیخ معروف داغی، جنوبدان سراج‌الدین داغی، شرقدن خاتون شیشه‌ری و لیلاخ گئدیگینه محدود اولوبدور و ۷۳٫۶۸۸ هکتار اراضیه یاییلمیشدیر. سینان‌داش ایسلامدان اؤنجه آذربایجان تورپاقلاریندا یئرلشن اَن گونئی شهریمیش. سیناندئژ شهرینی ییرمینجی عصرده پهلویلر آذربایجاندان آییرمیشلار و کوردیستان آدلی بیر اوستان قوراراق، بو شهری اونا مرکز سئچمیشلر. سنندجین جمعیتی ۱۳۹۵–جی ایلده ۴۱۲٬۷۶۷ نفر ایمیش.
سنندج دونیانین دف پایتختی، نوروزون پایتختی، یارادیجی موسیقی شهری، مسجیدلر شهری، مین تپه شهری و ایرانین کیتاب پایتختی کیمی تانینیر. سنندج یونسکو–نون دونیا نوآور شهرلر شبکه‌سی‌نین ۲۴۵ شهری و هابئله دونیانین ۲۸–جی یئنیلیکچی موسیقی شهری‌دیر.

خالق 
بو شهرین جمعیتی ۱۳۸۵–جی هیجری شمسی ایلینده ۳۷۳٬۹۸۷ نفر ایمیش کی بو باخیمدان اؤلکه‌نین ۲۲–جی شهری سایاگلیرمیش. سنندجین جمعیتی ۱۳۹۵–جی ایلده ۴۱۲٬۷۶۷ نفر ایمیش.

اتنیک و دیل 

سنندج اهالیسی اکثراً کوردلر دیر و سورانی کوردجه‌سینه دانیشیرلار. سنندج شهری اردلان، جاف، مردوخی، صادق وزیری، ناهید، کامکارلار، کمانگرلر، نقشبندی، شیخ‌الاسلامی، قطبی، وزیری، تیمون، وکیل، هاشمی، الله خانی، میربابان، بابان، سروش، گله‌داری (گله‌خانی) و طلائی طایفالاری‌نین مسکنی اولموشدور. سنندج ساکینلری عوموماً سورانی کوردجه‌سی‌نین اردلانی لهجه‌سینه دانیشیرلار.

قایناقلار 

 ایرانین آمار مرکزی

اتک‌یازی 

ایران اوستان‌لاری‌نین مرکزلری